Document ID: 31987R2159

*****
ΚΑΝΟΝΙΣΜΟΣ (ΕΟΚ) αριθ. 2159/87 ΤΗΣ ΕΠΙΤΡΟΠΗΣ
της 22ας Ιουλίου 1987
που τροποποιεί τον κανονισμό (ΕΟΚ) αριθ. 574/86 που καθορίζει τις λεπτομέρειες εφαρμογής του συμπληρωματικού μηχανισμού που εφαρμόζεται στις συναλλαγές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε από τον κανονισμό (ΕΟΚ) αριθ. 2297/86 (2), και ιδίως το άρθρο 7,
τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές γεωργικών προϊόντων μεταξύ της Ισπανίας και της Πορτογαλίας (3), και ιδίως το άρθρο 13,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (4), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (5), και ιδίως το άρθρο 12 παράγραφος 2, το άρθρο 15 παράγραφος 5, το άρθρο 16 παράγραφος 6 και το άρθρο 24, καθώς και τις αντίστοιχες διατάξεις των άλλων κανονισμών περί κοινής οργανώσεως αγοράς στον τομέα των γεωργικών προϊόντων,
Εκτιμώντας:
ότι ο κανονισμός (ΕΟΚ) αριθ. 574/86 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 3866/86 (7), καθορίζει τις λεπτομέρειες εφαρμογής του συμπληρωματικού μηχανισμού που εφαρμόζεται στις συναλλαγές·
ότι είναι επιθυμητό, σε ορισμένες περιπτώσεις, να καταστεί ελαστικότερη η διαδικασία για τη συμπλήρωση των πιστοποιητικών ΣΜΣ·
ότι ένα πιστοποιητικό ΣΜΣ μπορεί να ακυρωθεί όταν έχει καθοριστεί ενιαίο ποσοστό μείωσης· ότι στη δυνατότητα αυτή δόθηκαν διάφορες ερμηνείες· ότι πρέπει να καθοριστεί ένα ακριβέστερο σύστημα·
ότι πρέπει να βελτιωθεί η μέθοδος που χρησιμοποιούν τα κράτη μέλη για την ανακοίνωση των στοιχείων προς την Επιτροπή·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερομένων επιτροπών διαχείρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 574/86 τροποποιείται ως εξής:
1. Στο άρθρο 3 παράγραφος 1 προστίθεται το ακόλουθο εδάφιο:
«Οστόσο, όταν καθορίζεται ενιαίο ποσοστό μείωσης, τα κράτη μέλη μπορούν να προβλέπουν ότι τα πιστοποιητικά ΣΜΣ και οι άδειες εισαγωγής ΣΜΣ συμπληρώνονται με το χέρι, με μελάνη και με κεφαλαία γράμματα.»
2. Το άρθρο 6 αντικαθίσταται από το ακόλουθο κείμενο:
«Άρθρο 6
1. Τα πιστοποιητικά ΣΜΣ συντάσσονται τουλάχιστον σε δύο αντίγραφα, εκ των οποίων το πρώτο που ονομάζεται "αντίγραφο για τον δικαιούχο" και φέρει τον αριθμό 1, παραδίδεται στον αιτούντα, και το δεύτερο, που ονομάζεται "αντίγραφο για τον εκδίδοντα οργανισμό" και φέρει τον αριθμό 2, φυλάσσεται από τον εκδίδοντα οργανισμό.
2. Για τα προϊόντα που δεν υπόκεινται σε ποσότητα-στόχο, το πιστοποιητικό ΣΜΣ χορηγείται την πέμπτη εργάσιμη ημέρα μετά την ημέρα υποβολής της αιτήσεως, εφόσον δεν έχουν ληφθεί κατ' το εν λόγω χρονικό διάστημα ειδικά μέτρα.
Τα κράτη μέλη ανακοινώνουν στην Επιτροπή, τη Δευτέρα και την Πέμπτη κάθε εβδομάδας, την ποσότητα την οποία αφορούν οι αιτήσεις για την έκδοση πιστοποιητικών, για κάθε σχετικό προϊόν, οι οποίες υποβλήθηκαν μέχρι την ημέρα της ανακοίνωσης.
Όταν η Επιτροπή καθορίζει ενιαίο ποσοστό μείωσης των πσοτήτων για τις οποίες έχουν γίνει αιτήσεις για πιστοποιητικά ΣΜΣ, το ποσοστό αυτό δημοσιεύεται στην Επίσημη Εφημερίδα των Ευρωπαϊκών Κοινοτήτων. Ο ενδιαφερόμενος μπορεί να αποσύρει την αίτησή του για πιστοποιητικό ΣΜΣ εντός δέκα ημερών μετά τη δημοσίευση του ποσοστού αυτού. Η σχετική εγγύηση αποδεσμεύεται αμέσως. Εάν ο ενδιαφερόμενος δεν αποσύρει την αίτηση του πιστοποιητικού ΣΜΣ εκδίδεται αμέσως μετά τη λήξη της προθεσμίας των δέκα ημερών. Το πιστοποιητικό μπορεί να εκδοθεί πριν από τη λήξη της προθεσμίας των δέκα εργασίμων ημερών, μετά από αίτηση του ενδιαφερομένου.
Εφόσον το πιστοποιητικό ΣΜΣ εκδίδεται για ποσότητες στις οποίες εφαρμόστηκε το ενιαίο ποσοστό μείωσης, το τμήμα της εγγύησης που αντιστοιχεί στη διαφορά μεταξύ της αιτουμένης ποσότητας και της ποσότητας για την οποία έχει εκδοθεί το πιστοποιητικό ΣΜΣ αποδεσμεύεται.
3. Όσον αφορά τα προϊόντα που υπόκεινται σε ποσότητα-στόχο, οι αιτήσεις για πιστοποιητικά ΣΜΣ μπορούν να υποβληθούν μόνο κατά τη διάρκεια των δέκα πρώτων ημερών κάθε μήνα. Εντούτοις, αν η δέκατη ημέρα είναι αργία, Κυριακή ή Σάββατο, οι αιτήσεις για πιστοποιητικά ΣΜΣ μπορούν να υποβληθούν την αμέσως επόμενη εργάσιμη ημέρα.
Τα κράτη μέλη κοινοποιούν στην Επιτροπή, τη δεύτερη εργάσιμη ημέρα μετά τη λήξη της περιόδου υποβολής των αιτήσεων, την ποσότητα κάθε προϊόντος την οποία αφορούν οι αιτήσεις.
4. Όσο αφορά τα προϊόντα που υπόκεινται σε ποσότητα-στόχο, μετά την αποδοχή των αιτήσεων από την Επιτροπή που κοινοποιούνται τηλετυπικώς, τα πιστοποιητικά ΣΜΣ χορηγούνται την 21η ημέρα κάθε μήνα ή, όταν η ημέρα αυτή είναι αργία, Κυριακή ή Σάββατο, την πρώτη εργάσιμη ημέρα ύστερα από την ημέρα αυτή. Όταν οι ποσότητες για τις οποίες έχουν ζητηθεί πιστοποιητικά ΣΜΣ υπερβαίνουν τη διαθέσιμη ποσότητα, η Επιτροπή καθορίζει ενιαίο ποσοστό μείωσης των αιτούμενων ποσοτήτων. Το ποσοστό αυτό δημοσιεύεται στην Επίσημη Εφημερίδα των Ευρωπαϊκών Κοινοτήτων.
Όταν ένα πιστοποιητικό ΣΜΣ ισχύει, λόγω της εφαρμογής του ενιαίου ποσοστού μείωσης, για ποσότητα μικρότερη από εκείνη που έχει ζητηθεί, ο ενδιαφερόμενος μπορεί να αποσύρει την αίτησή του για το πιστοποιητικό ΣΜΣ σε προθεσμία δέκα εργασίων ημερών από την ημερομηνία δημοσιεύσεως του ποσοστού στην Επίσημη Εφημερίδα των Ευρωπαϊκών Κοινοτήτων. Η σχετκή εγγύηση αποδεσμεύεται αμέσως. Εάν ο ενδιαφερόμενος δεν αποσύρει την αίτησή του, το πιστοποιητικό ΣΜΣ εκδίδεται αμέσως μετά τη λήξη της προθεσμίας των δέκα εργασίμων ημερών. Το πιστοποιητικό πρέπει να εκδοθεί πριν από τη λήξη της περιόδου των δέκα εργασίμων ημερών, μετά από αίτηση του ενδιαφερομένου.
Εφόσον το πιστοποιητικό ΣΜΣ εκδίδεται για ποσότητα που έχει μειωθεί λόγω της εφαρμογής του ενιαίου ποσοστού μείωσης, το τμήμα της εγγύησης που αντιστοιχεί στη διαφορά μεταξύ της αιτουμένης ποσότητας και της ποσότητας για την οποία έχει εκδοθεί το πιστοποιητικό ΣΜΣ αποδεσμεύεται.
Όταν η ποσότητα-στόχος, που προκύπτει από την πράξη προσχώρησης, κατανέμεται κατά τη διάρκεια του ημερολογιακού έτους ή του έτους εμπορίας που εφαρμόζεται στο εν λόγω προϊόν, κάθε μέρος της ποσότητας στόχου θεωρείται ως η διαθέσιμη ποσότητα για την εφαρμογή του πρώτου εδαφίου.»
3. Στο άρθρο 14 παράγραφος 2, οι όροι «τις εν λόγω ποσότητες» , αντικαθίστανται από του ακόλουθους όρους:
«τις εν λόγω ποσότητες κατά τη διάρκεια του προηγουμένου μηνός.»
Άρθρο 2
Ο παρών κανονισμός αρχίζει να ισχύει την 1η Αυγούστου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουλίου 1987.

Labels: 3
11
19